text: Indbrudstyvene holdt fri julenat
  25 december 2015 kl. 09.25
  Der er kun anmeldt 15 indbrud frem til julemorgen kl. 7 i de to politikredse, som hører til i TV SYDs område. Det er 11 færre end sidste jul.
  Otte indbrud er anmeldt til Syd- og Sønderjyllands Politi og Sydøstjyllands Politi har modtaget syv anmeldelser om indbrud i døgnet fra fra kl. 07 den 24. december og frem til kl. 07 julemorgen.
  Det viser den opgørelse, som Rigspolitiet netop har offentliggjort.
  På landsplan er det totale antal indbrud i det seneste døgn oppe på 179 - og vores del af landet ligger lavere end de øvrige politikredse.
  Samme døgn sidste år modtog Syd- og Sønderjyllands Politi hele 18 anmeldelser, mens Sydøstjyllands Politi fik 8,  så især i Syd- og Sønderjyllands Politi har i år markant færre anmeldelser.
  Se tallene for de seneste dages indbrud - fordelt på politikredsene:
  Da mange huse og lejligheder står tomme, mens beboerne fejrer jul udenfor hjemmet, kan antallet af anmeldelser om indbrud stige, når folk vender hjem og opdager, at de har haft indbrud.
  